Keskmises perspektiivis hindade arengu väljavaadet ohustavad riskid on jätkuvalt üldjoontes tasakaalus, ent, nagu juba jaanuaris märgitud, võivad esile kerkida tõusuriskid. Hinnatõusuriskid on  praegu seotud eelkõige energia ja muu toorme (v.a energia) hindade arenguga. Lisaks võib kaudsete maksude ja riiklikult reguleeritud hindade tõus kujuneda seni oodatust jõulisemaks, tulenedes eelarvete konsolideerimise vajadusest eelolevatel aastatel, ning tootmisahela hinnasurve võib veelgi suureneda. Püsivat ebakindlust arvestades on langusriskid seotud peamiselt võimaliku aeglasema majanduskasvu mõjuga inflatsioonile.